पोरणे गोंयः स्वामी नरेंद्राचार्य हांच्या पोरण्या गोंयांतल्या दक्षीण पीण नाणीजधामा शीव मंदिरांत भस्तसेवा मंडळा वतीन दर म्हयन्यांतल्या अमाशेक पालखी उत्सव व्हडा उमेदीन जालो. शुक्राराक जाल्ले ह्या पालखी उत्सवाचें येजमानपद बार्देशत तालुक्याक मेळिल्लें.
 उत्सवाक गोंय, महाराष्ट्र आनी कर्नाटक राज्यांततले भाविक व्हडा संख्येन हाजीर आशिल्ले. नवसाचे पालखी उत्सवाक नवस फारीक करपा खातीर येतात. एक अमाशेक केल्लो नवस फारीक करपा खातीर दुसऱे अमाशेक भावीक येतात. सकाळी काकड आरतीन पालकी उत्सवाक सुरवात जाली. होम हवन, पूजा, अभिशेक, दनपारां आनी रातींत म्हानैवेद्य जालो. सांजें 5 वरांचेर मिरवणुकेंत नरेंद्र स्वामी मंदिराच्या प्राकारांत पालखी परिक्रमा जाली. पालखेक सुमार अडेज हजार भावीक हाजीर आशिल्ले. सांजे 7 वरांचेर देवाचे भेट वस्तूंची पावणी जाली. गाराणे घालून कार्यावळीचो समारोप जालो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 